पाएं अपने शहर की ताज़ा ख़बरें और फ्री ई-पेपरडाउनलोड करें
अलवर पुलिस के प्रयासों से अलवरवासी 3 मई से रोजाना शाम 6 बजे से एक्सपर्ट डॉक्टर से पूछ सकेंगे कि कोरोना से कैसे बचा जा सकता है। या फिर संक्रमित होने के बाद जल्दी रिकवर होने के लिए क्या करना है। रोजाना अलग-अलग एक्सपर्ट आमजन के सवालों का सीधा लाइव जवाब देंगे।
रेड अलर्ट जन अनुशासन पखवाड़े अवधि में कम्यूनिटी पुलिसिंग के तहत अलवर पुलिस, यूनिसेफ, राज्य बाल संरक्षण आयोग, सरदार पटेल पुलिस युनिवर्सिटी,ग्रामीण विकास विभाग, सरकार व जिला प्रशासन के प्रयासों से चिकित्सक संवाद शृंखला पूछें डॉक्टर से शुरू की जा रही है। 3 मई को पहले दिन शाम छह बजे डॉक्टर गोपाल कृष्ण बोहरा लोगों के सवालों के जवाब देंगे।
ऑनलाइन वेबिनार 3 मई से
एसपी तेजस्वनी गौतम ने बताया कि शाम 6 बजे अलवर पुलिस के अधिकृत फेसबुक हैंडल व यूट्यूब चैनल पर लाइव जुड़ सकते हैं। पूछे डॉक्टर से सत्र में पहले दिन जोधपुर एम्स के डॉक्टर गोपाल कृष्ण बोहरा जानकारी देंगे। आमजन कोविड - 19 से जुड़े सवाल कर सकते हैं। इस जागरूकता कार्यक्रम से जुड़कर दूसरों को भी सही जानकारी दे सकते हैं।
एक्सपर्ट की राय ही सही
एसपी ने कहा कि एक्सपर्ट की राय लेकर ही उसे अमल में लाना चाहिए। कई बार लोग मन चाहे जिससे जानकारी लेकर कोई उपाय करके गलती कर जाते हैं। जिसका कई बार बड़ा नुकसान भी हो जाता है। लेकिन, पूछे डॉक्टर से सत्र में रोजाना देश के बड़े डॉक्टर इलाज व परामर्श के अलावा देशी नुस्खे भी बताएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mai_Deva hin_Deva kas_Deva hin_Deva zho_Hant eng_Latn